recursal/SuperWikiNEXT-32B huggingface dataset:
Omakuva, Nicholas Hilliard, 1577
**Nicholas Hilliard** (n. 1547 Exeter – 1619 Lontoo) oli englantilainen hoviminiatyyrimaalari. Häntä pidetään brittiläisen miniatyyrimuotokuvamaalauksen tärkeimpänä hahmona.

Hilliard oli exeteriläisen kultasepän poika ja opiskeli itsekin kultasepäksi Lontoossa. Hän työskenteli jonkin aikaa Ranskassa Anjoun herttuan palveluksessa, kunnes palasi Lontooseen 1570-luvulla. Siellä hänestä tuli Elisabet I:n ja Jaakko I:n hoviminiatyyrimaalari. Hilliardin piirustustapa oli selkeä, ja hänen tyylinsä oli graafinen, realistinen ja plastinen. Hän maalasi pergamentille, joka oli pingotettu pelikortin päälle ja kiinnitetty ohuella maitoliisterillä. Hän valmisti värinsä itse luonnon aineksista ja suosi mustaa (kolmea erilaista), valkoista (lyijyvalkoista pohjavärinä, toista pellavakankaan ja satiinin maalaamiseen, kolmatta kasvoihin), punaista, sinistä, vihreänkeltaista ja purppuraa. Hän loi sävyerot maalaamalla juoksevalla värillä ohuita kerroksia. Hilliard piti itseään Holbeinin perinteen jatkajana.

CommonsCommons
Wikimedia Commonsissa on kuvia tai muita tiedostoja aiheesta **Nicholas Hilliard**.

Lähteet
-------

1. 1 2 3  Nicholas Hilliard BBC. Viitattu 23.9.2014.
2. 1 2  Januszczak, Waldemar: *Kuvataiteen käsialat*, s. 38. Weilin+Göös, 1989 (alkuteos 1980). ISBN 951-35-4739-6.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Espanja
* Ranska
	+ 2
* BnF data
	+ 2
* Saksa
* Israel
* Yhdysvallat
* Alankomaat
* Vatikaani

 |
|  |
| Taiteenala | 
* KulturNav
* MusicBrainz
* RKD Artists
* ULAN

 |
|  |
| Henkilöt | 
* Deutsche Biographie
* Trove

 |
|  |
| Muut | 
* Europeana
* SNAC
* IdRef

 |

 |
**Benjamin B. Wolman** (27. lokakuuta 1908 – 3. tammikuuta 2000) oli puolalais–yhdysvaltalainen psykologi ja kirjoittaja.

Wolman väitteli filosofian tohtoriksi psykologiasta vuonna 1935 Varsovan yliopistosta. Myöhemmin hän muutti Yhdysvaltoihin. Hän työskenteli lehtorinana Kolumbian yliopistossa ja psykologian professorina Yeshivan yliopistossa, vuosina 1958-1962 psykologian kliinisenä lehtorina Albert Einstein College of Medicinessä, vuosina 1965-1978 psykologian professorina Long Island Universityssa.

Hän perusti kansainvälisen organisaation ryhmätensioiden opinnoille sekä kansainvälisen sanomalehden ryhmätensioille.

Wolman toimitti tai kirjoitti 42 kirjaa psykologiasta sekä yli 200 tieteellistä artikkelia, ja hän oli psykoanalyysin and psykoterapian harjoittaja.

Wolmanin teoksista on suomennettu ainakin *Lapsen pelot*. Se on ainoa suomen kielellä saatavilla oleva laaja yleisesitys lasten ja varhaisnuorten tyypillisistä pelkotiloista.

Lähteet
-------

1. ↑  Denmark, Florence L; Krauss, Herbert H. (2002). *Benjamin B. Wolman: A Man of Vision (October 27, 1908–January 3, 2000)*. International Journal of Group Tensions. 31: 1-4.
2. ↑  Denmark, Florence L; Krauss, Herbert H. (2001). *Obituary: Benjamin B. Wolman (1908-2000)*. American Psychologist 56: 1047.
3. ↑  Adler, Leonore Loeb; Denmark, Florence. (1995). *Violence and the Prevention of Violence*. Praeger Publishers. p. 217. ISBN 0-275-94873-0
4. ↑  "Antisocial Behavior: Personality Disorders from Hostility to Homicide" (Arkistoitu – Internet Archive). Prometheus Books.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Israel
* Belgia
* Yhdysvallat
* Ruotsi
* Japani
* Tšekki
* Korea
* Alankomaat
* Puola

 |
|  |
| Muut | 
* IdRef

 |

 |
**Farmakodynamiikka** (kr. *farmakon*, lääke, rohdos; *dynamis*, voima), "lääkkeenvaikutusoppi", on farmakologian osa-alue, joka tutkii lääkkeiden vaikutuksia ja niiden mekanismeja molekyyleihin, elimiin ja koko elimistöön.

Lääkeaineiden vaikutusmekanismit
--------------------------------

Lääkkeiden farmakodynaamiset vaikutukset ovat hyvin moninaisia. Monien vaikutus kohdistuu erityisiin elimistön säätelymolekyyleihin, reseptoreihin, joita lääkkeet voivat stimuloida (esim. morfiini opioidireseptoreita) tai estää (esim. antihistamiinit histamiinireseptoreita). Ne voivat vaikuttaa myös entsyymeihin (esim. asetyylisalisyylihappo estää syklo-oksigenaasientsyymiä). Jotkin lääkeaineet vaikuttavat solukalvon kuljettajamolekyyleihin (esim. masennuslääke fluoksetiini estää serotoniinin ottoa hermosoluun). Monet syöpälääkkeet ovat kovalenttisesti makromolekyyleihin sitoutuvia aineita, ja ne estävät syöpäsolujen jakautumista sitoutuessaan DNA-molekyyleihin. Joidenkin lääkkeiden vaikutusmekanismi perustuu yksinkertaisiin fysikaalisiin tai kemiallisiin reaktioihin, kuten alumiini- ja magnesiumhydroksidit neutraloivat mahan liiallista happamuutta tai guarkumi sitoo vettä itseensä ja vähentää ummetusta. Myös monia hormoneja tai niiden synteettisiä sukulaisia käytetään lääkkeinä. Antibioottien ja muiden mikrobilääkkeiden vaikutukset perustuvat erilaisiin myrkkyvaikutuksiin mikrobeja kohtaan. Silloin on tärkeää, että myrkkyvaikutus on valikoiva ja kohdistuu vain mikrobiin eikä ihmiseen.

Monet lääkevaikutukset ovat itse asiassa toksisia vaikutuksia, eli ne häiritsevät elimistön normaaleja toimintoja (selvimpiä esimerkkejä ovat anestesia-aineet). Jos tästä on kuitenkin kokonaisuuden kannalta hyötyä, lääkkeen käyttö on perusteltua. Se kuitenkin osoittaa, että lääkkeiden turvallinen käyttö vaatii tarkkuutta ja ammattitaitoa.

Kirjallisuutta
--------------

* Koulu M, Tuomisto J (toim.). Farmakologia ja toksikologia, erityisesti luvut 1 ja 2. Kustannus Oy Medicina, Kuopio 2007. Luettavissa myös verkossa .

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * n
* k
* m
Farmakologia |
| --- |
|  |
| Suuntaukset | 
* Biofarmasia
* Etnofarmakologia
* Farmakoepidemiologia
* Farmakogenetiikka
* Farmakognosia
	+ Yrttilääkintä
* Farmakoinformatiikka
* Farmakotoksikologia
* Kliininen farmakologia
	+ Farmasia
	+ Lääkeainekemia
* Lääkekemia
* Neurofarmakologia
* Psykofarmakologia
	+ Uniterapia

 |
|  |
| Osa-alueet | 
* Farmakodynamiikka
* Farmakokinetiikka

 |

 |

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Farmasia |
| --- |
|  |
| Yleistä | 
* Farmasian historia
	+ Esihistoriallinen lääketiede
* Lääke
	+ Reseptilääke

 |
|  |
| Farmaseutiikka | 
* Farmakologia
	+ Farmakodynamiikka
	+ Farmakogenetiikka
	+ Farmakokinetiikka
	+ Toksikologia
* Lääkeainekemia
* Farmakognosia
* Farmakokybernetiikka

 |
|  |
| Ammatit | 
* Apteekkari

 |
|  |
| Käytäntö | 
* Kliininen farmasia
* Apteekki
	+ Sairaala-apteekki
* Radiofarmasia

 |
|  |
| Lääketeollisuus | 
* Lääkekehitys

 |

 |
**Ivan Platonovitš Kaljajev** (ven. Ива́н Плато́нович Каля́ев, 6. heinäkuuta (J: 24. kesäkuuta) 1877 Varsova – 23. toukokuuta (J: 10. toukokuuta) 1905 Pähkinälinna) oli venäläinen vallankumouksellinen ja terroristi.

Ivan Kaljajev syntyi poliisin ja köyhtyneen puolalaisen aatelisperheen tyttären perheeseen. Vuosina 1897–1898 hän opiskeli Moskovan yliopiston historiallis-kielitieteellisessä tiedekunnassa. Vuonna 1898 hän siirtyi Pietarin yliopiston oikeustieteelliseen tiedekuntaan. Pietarissa Kaljajev liittyi Taisteluliitto työväenluokan vapauttamiseksi -järjestöön. Vuonna 1899 hänet pidätettiin opiskelijalevottomuuksiin osallistumisen takia ja karkotettiin kahdeksi vuodeksi Jekaterinoslaviin, jossa hän liittyi sosiaalidemokraattien paikallisjärjestöön. Vuonna 1902 hän yritti turhaan päästä takaisiin Pietarin yliopistoon. Samana vuonna Saksan poliisi pidätti Kaljajevin ja luovutti hänet Venäjän viranomaisille, jotka karkottivat hänet Jaroslavliin. Syksyllä 1903 Kaljaev matkusti ulkomaille, missä hän liittyi sosialistivallankumouksellisten taistelujärjestöön. Vuonna 1904 hän osallistui sisäministeri Vjatšeslav von Plehwen murhayritykseen Pietarissa. Helmikuussa 1905 hän tappoi pommilla Moskovan kenraalikuvernöörin suuriruhtinas Sergei Aleksandrovitšin. Kaljajev tuomittiin kuolemaan ja hirtettiin Pähkinälinnan linnoituksessa. Vankilassa hän kirjoitti runoja, jotka julkaistiin kuoleman jälkeen.

Veikko Kerttula ohjasi vuonna 1969 suuriruhtinas Sergei Aleksandrovitšin salamurhaa käsittelevän televisioelokuvan *Oikeamieliset*. Elokuva perustuu Albert Camusin samannimiseen näytelmään vuodelta 1950. Elokuvassa Ivan Kaljajevia näyttelee Esko Salminen.

Lähteet
-------

1. 1 2  Rossijski gumanitarnyi entsiklopeditšeski slovar *slovari.yandex.ru*. Viitattu 11.4.2010. (venäjäksi)[vanhentunut linkki]
2. 1 2  *Sankt-Peterburg. Petrograd. Leningrad: Entsiklopeditšeski spravotšnik*, s. 251. Moskva: Bolšaja Rossijskaja Entsiklopedija, 1992. ISBN 5-85270-037-1.
3. ↑  Oikeamieliset *Elonet*. Viitattu 8.4.2022.

Aiheesta muualla
----------------

* Kuvia tai muita tiedostoja aiheesta **Ivan Kaljajev** Wikimedia Commonsissa

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat
* Puola

 |
|  |
| Henkilöt | 
* Deutsche Biographie

 |
|  |
| Muut | 
* IdRef

 |

 |
LaSalle Touring Sedan vuodelta 1935
**LaSalle** oli vuosina 1927–1941 valmistettu amerikkalainen automerkki. Merkin perusti General Motors hieman halvemmaksi vaihtoehdoksi Cadillacille. LaSallen oli tarkoitus olla hinnaltaan Cadillacin ja muiden GM:n automerkkien välissä. LaSalle-merkin ja konseptin loi Alfred P. Sloan. Halvin merkki oli Chevrolet. Muut 1920-luvun General Motorsin automerkit halvimmasta kalliimpaan olivat nousevassa järjestyksessä Oakland, Oldsmobile, Buick ja ylimpänä Cadillac.

Buickin ja Cadillacin väliin tehtiin LaSalle. Taustalla oli Packard-merkin myynnin nousu saman luokan Cadillacia vastaan. LaSalle-autojen oli määrä haastaa suosittu Packard Six.

Vuoden 1927 LaSallessa oli 303 kuutiotuuman 90 asteen V8-moottori, teholtaan 75 hevosvoimaa (*hp*) eli 56 kilowattia.

Nimi LaSalle otettiin ranskalaiselta tutkimusmatkaajalta Robert Cavelier de La Sallelta, joka vuonna 1682 oli julistanut Louisianan alueen Ranskan siirtomaaksi.

Myöhemmin 1930-luvun laman aikaan sekä Cadillacin että LaSallen myynti väheni. Molemmat merkit kuitenkin säilyivät General Motorsin valikoimissa ja niiden myynti nousi 1930-luvun edetessä. LaSallen myynti vuosina 1933–1941 ylitti Cadillacin myyntimäärät, mutta silti GM lopetti LaSalle-merkin. Cadillacilla oli perinteisenä loistoautomerkkinä hyvä imago, joka autotehtaan kannatti säilyttää.

LaSalle populaarikulttuurissa
-----------------------------

Automerkki mainitaan televisiosarjan *Perhe on pahin* jaksot aloittavassa tunnuslaulussa, jonka päähahmot Archie ja Edith Bunker laulavat pianon ääressä duettona. Laulun toiseksi viimeinen säe "Gee, our old LaSalle ran great" oli 1970-luvun tv-yleisölle vaikea ymmärtää, koska automerkki oli ehtinyt jo vaipua unohduksiin ja koska säkeestä oli muutenkin vaikea saada selvää. Toisen tuotantokauden jälkeen tunnuslaulusta kuvattiin uusi versio, jossa sanat äännetään selvemmin.

Lähteet
-------

1. 1 2 3 4  1927 LaSalle (Arkistoitu – Internet Archive), HowStuffWorks
2. ↑  All in the Family FAQ, Mortys TV. Viitattu 9.9.2014.
**Alexander Ogando** (s. 3. toukokuuta 2000) on dominikaanilainen pikajuoksija.

Ogando voitti Pohjois- ja Keski-Amerikan sekä Karibian alle 23-vuotiaiden mestaruuden 200 metrin juoksussa 2021. Hän saavutti samana vuonna sekajoukkueiden 4 × 400 metrin viestissä pronssia World Athletics Relays -kilpailuissa sekä hopeaa Tokion olympialaisissa, jossa hän juoksi ankkuriosuuden. Hän saavutti Ibero-Amerikan-mestaruuskilpailuissa kultaa 200 metrillä ja 4 × 400 metrin viestissä sekä hopeaa 4 × 100 metrin viestissä 2022. Eugenen MM-kilpailuissa 2022 hän voitti kultaa sekajoukkueiden 4 × 400 metrin viestissä, jossa hän juoksi kolmannen osuuden. 200 metrillä hän juoksi välierissä Dominikaanisen tasavallan ennätyksen 19,91 ja sijoittui loppukilpailussa viidenneksi. Hän voitti Keski-Amerikan ja Karibian kisoissa kultaa 200 metrillä 2023. Saman vuoden [[Yleisurheilun maailmanmestaruuskilpailut 2023|Budapestin MM-kilpailuissa] hän sijoittui 200 metrillä seitsemänneksi.

Ogandon ennätys 100 metrillä on 10,09 (NR) (Bayaguana 2022), 200 metrillä 19,91 (NR) (Eugene 2022) ja 400 metrillä 44,68 (Chorzów 2022).

Lähteet
-------

1. 1 2 3  Alexander Ogando Kansainvälinen yleisurheiluliitto.  (englanniksi)
2. 1 2 3 4 5  Alexander Ogando Tilastopaja (vaatii kirjautumisen, maksullinen palvelu).  (englanniksi)
3. ↑  Dominican Republic overhauls host nation to take mixed 4x400m gold in Oregon  16.7.2022. World Athletics. Viitattu 17.7.2022.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
Terttu Sarkkinen
**Marja Terttu Merihaara** (o.s. **Sarkkinen**; 13. elokuuta 1931 Saloinen – 23. heinäkuuta 2023 Oulu) oli suomalainen kansakoulunopettaja ja keihäänheittäjä, joka voitti Kalevan kisoissa 1953 Suomen mestaruuden tuloksella 41,64. Lisäksi hän voitti kaksi hopeaa Kalevan kisoista vuosina 1950 ja 1955. Hän edusti Saloisten Reipasta ja Oulun Pyrintöä. Hänen ennätyksensä oli 43,96. Merihaara voitti silloisella nimellään Terttu Sarkkinen Suomi–Ruotsi maaottelussa vuonna 1953 keihäänheiton tuloksella 42,97.

Merihaara kävi Raahen opettajaseminaarin, josta valmistui vuonna 1956. Hän oli sen jälkeen neljä vuotta Yppärin kyläkoulun opettajana ja tuli sitten kotikuntaansa Saloisiin ja toimi Saloisten alueen kouluilla koko työelämänsä, viimeiset vuodet Haapajoen koululla.

Lähteet
-------

* Terttu Sarkkinen Tilastopaja (vaatii kirjautumisen, maksullinen palvelu).

### Viitteet

1. ↑  Kuolinilmoitus, Marja Terttu Merihaara o.s. Sarkkinen, Kaleva, 2023, No 208, julkaistu 5.8.2023
2. ↑  Keihäsnaisilla hurjaa dominointia – Suomalaisnaisten kolmoisvoitot Ruotsi-ottelun historiassa Etusuora. Viitattu 5.8.2023.
3. ↑  Elämänmeno, Raahen Seutu, 2016, No 67, sivu 8, julkaistu 10.6.2016
**Kurkijärvi** on vajaan viiden hehtaarin laajuinen järvi koillisessa Espoossa Lahnuksen ja Kalajärven kaupunginosien rajalla. Kurkijärvi on järvisyydeltään runsaan Pohjois-Espoon itäisimpiä vakavesiä. Sen naapurijärviä ovat lounaassa sijaitsevat Luukinjärvi ja Kalajärvi. Länsiluoteessa on Lahnuksen Myllyjärvi. Vantaan raja kulkee Kurkijärven koillispuolitse.

Kurkijärveä ympäröi verraten luonnontilainen ja ekologisesti monimuotoinen metsäalue. Metsä on kuusivaltaista kangasmetsää ja kalliomännikköä. Siellä täällä on vaatimattomia räme- ja korpipainanteita. Kurkijärven pohjoispuolella on avoluhta. Metsäalueella on eräitä uhanalaisia lajeja, kuten punakarakääpä, valkorihmakääpä ja mesipillikääpä. Linnustoa edustavat muun muassa pohjantikka, pyy ja tiltaltti.

Lähteet
-------

1. ↑  Paikannimihaku *Retkikartta.fi*. Metsähallitus. Viitattu 9.9.2019.
2. 1 2  Kurkijärvi *Järviwiki*. SYKE. Viitattu 9.9.2019.
3. ↑  Kurkijärvi Espoon karttapalvelussa
4. ↑  Kurkijärven metsä *Esbo.fi*. Espoon kaupunki. Viitattu 9.9.2019. [vanhentunut linkki]

Aiheesta muualla
----------------

* Visitespoo.fi: Tremanskärrin luonnonsuojelualue (Arkistoitu – Internet Archive)
* Suomen lintuatlas: Ruutu 669:337, Espoo Kurkijärvi
* Ilmatieteenlaitos: Sääennuste Kurkijärvi, Espoo
* Kurkijärvi, Uusimaa, Finland — Sunrise, Sunset, and Daylength
**Suomen Lukko ry** oli Lapualta lähtöisin olleen Lapuan liikkeen varhaisvaiheen järjestäytynyt muoto.

Tausta
------

Suomen sisällissotaa seuranneina vuosina valkoisten joukoissa taistelleet olivat usein pettyneitä nuoren valtion johtoon. Oli odotettu, että Suomesta tulisi selvästi oikeistovetoinen ja -hallinnollinen valtio. Kommunismi uhkasi Suomea. Kommunistien lakkoilu 1920-luvulla ja työmaaterrori kuohuttivat etenkin työnantajien mieliä. Tuolloin vielä syvästi uskonnollisessa maassa myös papit pitivät palopuheita kommunismia vastaan. Näin heräsi mieliala, että vapaussodan arvoja kommunismia vastaan oli edelleen puolustettava.

Suomen Lukon synty
------------------

Vuoden 1929 lopulla käytiin Lapualla väkivaltainen yhteenotto kommunistinuorison ja Vihtori Kosolan johtamien pohjalaisten isäntien ja nuorison välillä. Kosolan joukot repivät kommunistien punaiset paidat ja tallasivat näiden punaliput maahan. Tästä suorasta toiminnasta noussut kohu levisi läpi Suomen. Lapualta saatua esimerkkiä toistettiin koko maassa käydyissä nujakoissa, ja pian oli kysymyksessä koko maan kattava liike. Jo 15. maaliskuuta 1930 liike järjestäytyi Lapuan Seurahuoneella pidetyssä kokouksessa Suomen Lukko ry:ksi. Kokouksiin otti osaa yli 200 eri puolille maata nousseiden kommunismin vastaisten järjestöjen edustajaa. Johtajiksi nousivat mm. maanviljelijät Vihtori Kosola ja Kustaa Tiitu, rehtori Hilja Riipinen, pastori Olavi Kares, päätoimittaja Artturi Leinonen sekä varatuomari Lauri Halme. Suomen Lukkoon kuului myös kenraali ja teollisuusjohtaja Rudolf Walden ja entinen ilmavoimien komentaja Arne Somersalo.

Suomen Lukko r.y. muuttui 1931 Lapuan liikkeeksi johdon pysyessä pitkälti samana, mutta suunnan kiristyessä pelkän kommunismin vastustamisen sijaan äärioikeistolaiseksi.

Suomen Lukko lakkautettiin virallisesti tammikuussa 1945 Moskovan välirauhansopimuksen tulkinnan mukaan "fasistisena" järjestönä.

Katso myös
----------

* Lapuan liike
* Isänmaallinen kansanliike (IKL)

Lähteet
-------

* Uola, Mikko: Sinimusta veljeskunta – Isänmaallinen kansanliike 1932–1944 (Otava, 1982) ISBN 951-1-06982-9 (s. 9–15)
**Samuel "Sam" Bockarie**, joka tunnettiin myös nimeltä **Mosquito** (10. helmikuuta 1964 Koidu, Konon piirikunta − 5. toukokuuta 2003 Liberia), oli yksi sierraleonelaisen kapinallisarmeijan Revolutionary United Frontin (RUF) johtavista jäsenistä. Bockarie oli kuuluisa julmista taktiikoistaan Sierra Leonen sisällissodassa, johon kuului muun muassa ihmisten amputointi, silpominen ja raiskaaminen. Hän sai lempinimen *Mosquito* (suom. *Hyttynen*) taitavuudestaan hyökätä vihollisiaan kohti yllättäen, useimmiten yöllä. Palvellessaan Revolutionary United Frontissa hän ystävystyi Liberian presidentin Charles Taylorin sekä RUF:n johtajan Foday Sankohin kanssa. Kun Sankoh oli vangittuna maaliskuusta 1997 huhtikuuhun 1999 Bockarie toimi RUF:n johtajana hänen tilallaan.

Lähteet
-------

1. 1 2 3  Sam Bockarie *TRIAL International*.  Arkistoitu 13.9.2017. Viitattu 12.9.2017. (englanniksi)
2. ↑  Other Cases *The Special Court for Sierra Leone, the Residual Special Court for Sierra Leone*.  Arkistoitu 12.9.2017. Viitattu 12.9.2017. (englanniksi)
3. ↑  Waugh, Colin M.: *Charles Taylor and Liberia: Ambition and Atrocity in Africa’s Lone Star State*. Zed Books Ltd. 2011. (englanniksi)
4. ↑  Jones, Lucy: Bockarie died a wanted man *BBC News Online*.  8.5.2003. Viitattu 12.9.2017. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Yhdysvallat

 |

 |
**Shigeo Yaegashi** (24. maaliskuuta 1933 Iwate, Japani – 2. toukokuuta 2011) oli japanilainen jalkapalloilija.

Jalkapallomaajoukkue
--------------------

Yaegashi edusti Japanin maajoukkuetta vuosina 1956–1968. Tokion olympialaisissa 1964 hän kuului Japanin viidenneksi sijoittuneeseen joukkueeseen ja Méxicon olympialaisissa 1968 pronssimitalijoukkueeseen.

Tilastot
--------

| Japanin maajoukkueessa |
| --- |
| Vuodet | ottelut | maalit |
| 1956 | 3 | 0 |
| 1957 | 0 | 0 |
| 1958 | 2 | 0 |
| 1959 | 5 | 0 |
| 1960 | 1 | 0 |
| 1961 | 7 | 2 |
| 1962 | 7 | 3 |
| 1963 | 5 | 4 |
| 1964 | 2 | 2 |
| 1965 | 4 | 0 |
| 1966 | 2 | 0 |
| 1967 | 3 | 0 |
| 1968 | 4 | 0 |
| Yhteensä | 45 | 11 |

Lähteet
-------

1. ↑  Wallechinsky, David: *The Complete Book of the Olympics*, s. 310–311. Penguin, 1988. ISBN 0-14-010771-1. (englanniksi)

Aiheesta muualla
----------------

* National Football Teams
* Japan National Football Team Database

  

Japanin joukkue – Jalkapallo kesäolympialaisissa 1956
Furukawa |
Hiraki |
Iwabuchi |
Kawamoto |
Kitaguchi |
Kobayashi |
Mimura |
Naganuma |
Ōmura |
Ozawa |
Satō |
Shimomura |
Takabayashi |
Takamori |
Tokita |
Uchino |
Yaegashi |
Valmentaja Takenokoshi

Japanin joukkue – Jalkapallo kesäolympialaisissa 1964
1 Hosaka |
2 Katayama |
3 M. Miyamoto |
4 Hiraki |
5 Yamaguchi |
6 Suzuki |
7 Kami |
8 Kamata |
9 Tomizawa |
10 Ogi |
11 Mori |
12 Kawabuchi |
13 Yaegashi |
14 Watanabe |
15 Kamamoto |
16 T. Miyamoto |
17 Tsugitani |
18 Sugiyama |
21 Yokoyama |
Valmentaja Naganuma

Japanin joukkue – Jalkapallo kesäolympialaisissa 1968
1 Yokoyama |
2 Katayama |
3 M. Miyamoto |
4 Yamaguchi |
5 Kamata |
6 Suzuki |
7 Tomizawa |
8 Mori |
9 Ogi |
10 Yuguchi |
11 Yaegashi |
12 T. Miyamoto |
13 Watanabe |
14 Kuwahara |
15 Kamamoto |
16 Matsumoto |
17 Sugiyama |
18 Hamazaki |
Valmentaja Naganuma



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Japani

 |

 |
**Don José** on fiktiivinen hahmo, joka on yksi Carmen-oopperan päähenkilöistä. Don José on tarinan alussa korpraali, mutta joutuu luopumaan urastaan hyökättyään esimiehensä luutnantti Zunigan kimppuun.

Oopperan tärkeät tapahtumat Don Josén kannalta
----------------------------------------------

1. näytöksessä torilla Don José on ainoa, joka ei ole huomaavinaankaan Carmenia. Tämä harmittaa Carmenia, ja tämä heittää kukan Don Josén jalkoihin. Muiden lähdettyä Don José poimii kukan, ja säilyttää sen.

2. näytöksessä majatalo Lillas Pastiassa Don José on seuraamassa Carmenin tanssia ja kun kello soittaa sotilaita yöksi kasarmiin, haluaa Don José lähteä. Carmen pilkkaa häntä asiasta, mutta Don José myöntää tälle rakkautensa. Carmen ei usko. Sisään tulee Don Josén esimies, luutnantti Zuniga, joka myös pitää Carmenista ja sen vuoksi Don José käy hänen kimppuunsa.

3. Näytöksessä Don José on vuorilla salakuljettajien kanssa liityttyään heihin, mutta Micaela tulee hakemaan Don Joséa pois, koska hänen äitinsä on kuolemaisillaan. Don José vannoo Carmenille palaavansa.

4. näytöksessä härkätaisteluareenan ulkopuolella Don José pyytää Carmenia seuraamaan itseään, mutta Carmen ei tahdo. Don José kysyy vielä kerran, mutta koska vastaus on ei, hän tappaa Carmenin. Lopussa Don José viedään vankilaan.

Lähteet
-------

1. ↑   (Arkistoitu – Internet Archive)
Paco de Lucía
**Paco de Lucía** (alun perin **Francisco Sánchez Gómez**; 21. joulukuuta 1947 Algeciras, Cádiz – 25. helmikuuta 2014 Cancún, Meksiko) oli kansainvälisesti tunnettu espanjalainen flamencokitaristi. De Lucía kehitti uuden flamencotyylin, jossa perinteiseen flamencoon liitetään muun muassa jazzvaikutteita. Hän otti flamencossa käyttöön uusia soittimia, kuten cajonin, huilun ja bassokitaran. Paco de Lucíaa pidetään eräänä kaikkien aikojen merkittävimmistä flamencomuusikoista, ja hän on esiintynyt muun muassa Al Di Meolan ja John McLaughlinin kanssa.

De Lucía syntyi Andalusiassa Algecirasin kaupungissa ja oli viidestä sisaruksesta nuorin. Taiteilijanimensä hän valitsi äitinsä Lucía Gómezin kunniaksi. Paco de Lucía oli merkittävää muusikkosukua: hänen isänsä Antonio Sánchez ja veljensä Ramón de Algeciras olivat flamencokitaristeja, ja veli Pepe de Lucía on flamencolaulaja. De Lucía esiintyi julkisesti ensimmäisen kerran 11-vuotiaana Radio Algecirasissa, ja seuraavana vuonna hän sai kunniamaininnan Jerezin flamencokilpailussa. Vuonna 1961 hän oli kiertueella tanssija José Grecon kanssa, ja vuosina 1968–1977 hän työskenteli merkittävän flamencon uudistajan laulaja Camarón de la Islan kanssa ja he äänittivät yhdessä kymmenen albumia.

Flamencon lisäksi de Lucía äänitti myös espanjalaista taidekitaramusiikkia, muun muassa Manuel de Fallan teoksia ja Joaquín Rodrigon *Aranjuez-konserton*. Paco de Lucía oli poikkeuksellisen taitava kitaristi, ja hänet tunnetaan erityisesti rasgueadoistaan ja picadoistaan. De Lucía pystyi soittamaan nailonkielisellä kitaralla 16-osanuottitrioleja 180 bpm:n nopeudella.*lähde?*

Paco de Lucía kuoli 25. helmikuuta 2014 sydänkohtaukseen Meksikossa 66-vuotiaana.

Lähteet
-------

1. 1 2  Saeed Ahmed & Goodman, Al: Spanish flamenco guitarist Paco de Lucia dies  26.2.2014. CNN. Viitattu 26.2.2014. (englanniksi)
2. 1 2  Paco de Lucía Spain Ten Points S. L. (Madrid, España).  (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Paco de Lucía**.
* Paco de Lucian muistokirjoitus Helsingin Sanomissa

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
	+ 2
	+ 3
* VIAF

 |
|  |
| Kansalliset | 
* Norja
* Espanja
* Ranska
* BnF data
* Katalonia
* Saksa
* Italia
* Israel
* Suomi (KANTO)
* Yhdysvallat
* Ruotsi
* Tšekki
* Australia
* Korea
* Alankomaat
* Puola

 |
|  |
| Tieteilijät | 
* CiNii

 |
|  |
| Taiteenala | 
* Grammy Awards
* MusicBrainz

 |
|  |
| Henkilöt | 
* BMLO
* Deutsche Biographie
* Trove

 |
|  |
| Muut | 
* Europeana
* IdRef

 |

 |
Skotlannin metsää.
**Caledonian Forest** on nimitys metsäalueille, jotka kasvoivat ennen laajoilla alueilla Skotlannin Ylämaalla. Niiden on arvioitu käsittäneen 15 000 km² alueen. Nykyään alle prosentti alkuperäisestä metsäalueesta on säilynyt eristäytyneissä paikoissa. Metsissä esiintyy monia eläimiä ja kasveja, joita ei tavata muualla Britteinsaarilla.

Skotlannin metsät muodostivat boreaalisen vyöhykkeen läntisen ääripään Euraasiassa. Puulajistoon kuului mänty, koivut, pihlajat, haapa, kataja, tammi ja muutamia muita lajeja. Länsirannikolla tammi ja koivut hallitsivat lauhkean vyöhykkeen sademetsiä, joissa kasvoi runsaasti saniaisia, sammalia ja jäkäliä.

Metsäalueet muodostuivat viimeisen jääkauden jälkeen. Puut alkoivat levitä Britteinsaarille maakannaksen kautta, joka on nykyään Englannin kanaalin peittämä. Mäntymetsiä kasvoi lyhyen aikaa kaikkialla Britteinsaarilla, ennen kuin ilmasto lämpeni hitaasti ja männyt vetäytyivät Skotlannin Ylämaalle, alueelle joka on Britteinsaarilla ilmastoltaan sopivimpia niille.*lähde?*

Metsät saivat nimensä roomalaisilta, jotka kutsuivat Skotlantia Kaledoniaksi.

Lähteet
-------

1. 1 2 3  Our Vision *Trees for Life's Vision*.  26.2.2009.  Arkistoitu 30.4.2009. Viitattu 20.6.2020. (englanniksi)
**Sandspitin lentoasema** (IATA: **YZP**, ICAO: **CYZP**, engl. *Sandspit Airport*) on lentoasema Kuningatar Charlotten saariin kuuluvalla Moresbynsaarella, Brittiläisessä Kolumbiassa, Kanadassa. Se sijaitsee 2,8 kilometriä koilliseen Sandspitin asuinalueesta. Sandspit on saariryhmän tärkein lentoasema ja sieltä on päivittäisiä vuoroja Vancouveriin. Moresbynsaarelta on noin kahdenkymmenen minuutin lauttayhteys saariryhmän pääsaarelle, Grahaminsaarelle.

Vuonna 2008 Sandspitin lentoasemalle suoritettiin 6 288 laskeutumista ja nousua.

Lentoasemalla on sattunut vain yksi kuolemaan johtanut onnettomuus, kun 19. tammikuuta 1952 Tokiosta, Japanista JBLM McChord Field -lentoasemalle matkalla ollut Northwest Orient Airlinesin Douglas DC-4 tuhoutui epäonnistuneessa laskeutumisessa. Koneeseen oli tehty välitankkaus Alaskassa sijaitsevassa Elmendorfin lentotukikohdassa. Sen jälkeen kun kone oli ohittanut Sitkan kaupungin, lentäjä ilmoitti lennonjohdolle konevauriosta yhdessä koneen neljästä moottorista. Lentäjät päättivät laskeutua Sandspitin lentoasemalle turvallisuussyista. He yrittivät laskeutua kolmella jäljellä olevalla moottorilla, mutta rullattuaan jonkin aikaa kiitotiellä päättivät keskeyttää laskeutumisyrityksen ja yrittivät nousta uudelleen ilmaan. Kone putosi mereen noin 1,4 kilometrin päähän asemasta. Putoamisen syynä olivat todennäköisesti jään kertyminen siiville ja laskutelineongelmat. Lähes kaikkien matkustajien uskotaan selvinneen putoamisesta, mutta kaikki miehistön jäsenet sekä 33 neljästäkymmenestä matkustajasta menehtyivät hypotermiaan veden ja ilman lämpötilan takia. Sandspitistä Prince Rupertiin 11. toukokuuta 1953 matkalla ollut Canadian Pacific Air Linesin Catalina lentovene joutui onnettomuuteen laskeutuessaan Prince Rupertiin, turmassa kuoli kaksi matkustajaa.

Lentoyhtiöt ja kohteet
----------------------

| Lentoyhtiö | Kohteet |
| --- | --- |
| Air Canada Jazz | Vancouver |
| Hawkair | Vancouver |
| North Pacific Seaplanes | Prince Rupert |
|

Lähteet
-------

1. ↑  Sandspit Airport Transport Canada. Viitattu 10.10.2010. (englanniksi), (ranskaksi)
2. ↑  Sandspit WorldAeroData.  Arkistoitu 12.6.2008. Viitattu 7.1.2011. (englanniksi)
3. ↑  Sandspit www.vancouverisland.com.  Arkistoitu 21.12.2010. Viitattu 11.10.2010. (englanniksi)
4. ↑  Total aircraft movements by class of operation  2008. Statistics Canada. Viitattu 10.10.2010. (englanniksi), (ranskaksi)
5. ↑  Sandspit Airport, BC profile Aviation Safety Network. Viitattu 11.10.2010. (englanniksi)
6. ↑  Route Map Jazz Air.  Arkistoitu 26.5.2011. Viitattu 10.10.2010. (englanniksi), (ranskaksi)
7. ↑  Schedule Info Hawkair Aviation.  Arkistoitu 9.7.2011. Viitattu 10.10.2010. (englanniksi)
8. ↑  Schedules North Pacific Seaplanes. Viitattu 10.10.2010. (englanniksi)

Aiheesta muualla
----------------

* YZP Airport Information (Arkistoitu – Internet Archive) Saapuvat ja lähtevät lennot (englanniksi)
* Weather Network Säätila lentoasemalla (englanniksi)
* CYZP - Sandspit Airport Information Worldwide Airport and FBO / Handler Data (englanniksi)
**Salomo** eli **Atte Valontaival** (alun perin **Atte Lönn**, s. 1987  Kuopio) on suomalainen reggaemuusikko. Hänen esikoislevynsä *Askel kerrallaan* julkaistiin elokuussa 2011.

Ura
---

### Hip hop

Salomon musiikkiura alkoi 2000-luvun taitteessa. Hän julkaisi taiteilijanimellä Seiska neljä omakustanteista hip-hop-albumia vuosina 2000-2005. Levyn *Omia polkuja* nauhoitti ja miksasi jyväskyläläinen tuottaja Joniveli. 

### Reggae

Julkaistuaan *Omia polkuja* -albumin vuonna 2005 Salomo alkoi työstää Matkamiehentie -reggae albumiaan Wolfram -labelille. Albumia ei kuitenkaan koskaan julkaistu, mutta osa kappaleista päätyi Salomon 3. elokuuta 2011 julkaistulle *Askel kerrallaan* -albumille. Kyseinen levy oli Salomon ensialbumi reggaen alalla. Albumilla vierailee muun muassa Suomen tunnetuimpiin reggaeartisteihin lukeutuva Jukka Poika. *Askel kerrallaan* -albumia edelsi "Seppä" -niminen single, joka julkaistiin heinäkuussa 2011.

Salomo julkaisi 5. joulukuuta 2013 toisen pitkäsoittonsa *Kultainen lanka*. Albumilta on julkaistu myös singlet "Kevein askelin" ja "Kevät jäällä".

Diskografia
-----------

### Seiska

* *Toiselta kannalta – toiselta puolelta*  (2004, omakustanne)
* *Omia polkuja*  (2005, omakustanne)

### Salomo

Albumit
* *Askel kerrallaan*  (2011, SalomoReggae/Eclipse Music)
* Kultainen lanka (2013, Salomo Tuotanto / Eclipse Music)

Singlet
* *Seppä -single*  (2011, SalomoReggae/Eclipse Music)
* *Kevein askelin -single*  (2012, SalomoReggae)
* *Kevät jäällä -single*  (2013, SalomoReggae)

Lähteet
-------

1. ↑  Matilainen, Inka: Salomolta letkeä kesäsinkku *Kuopion Kaupunkilehti*.  7.7.2012.  Arkistoitu 6.1.2014. Viitattu 6.1.2014.
2. ↑  Desibeli.net
3. ↑  Biografia *Salomoreggae.com*.  Arkistoitu 18.1.2012. Viitattu 26.12.2011.

CommonsCommons
Wikimedia Commonsissa on kuvia tai muita tiedostoja aiheesta **Salomo (artisti)**.

Aiheesta muualla
----------------

* Viralliset sivut (Arkistoitu – Internet Archive)
* Salomo (artisti) Myspacessa (englanniksi)
**Henio Żytomirski** (25. maaliskuuta 1933 Lublin, Puola – 9. marraskuuta 1942 Majdanekin keskitysleiri, Puola) oli puolanjuutalainen lapsi. Hänet murhattiin yhdeksänvuotiaana Majdanekissa, joka oli yksi kansallissosialistien perustamista tuhoamisleireistä. Henion muistoa kunnioitetaan Puolassa projektilla, jonka nimenä on *Kirjeitä Heniolle*. Se järjestetään Puolan kouluissa vuosittain 19. huhtikuuta.

Henion vanhemmat olivat Szmuel ja Sara Żytomirski. Henion oli määrä aloittaa koulunkäynti 1. syyskuuta 1939 eli samana päivänä kun Saksan joukot hyökkäsivät Puolaan. Hän ei käynyt koulua päivääkään. Żytomirskin perhe siirrettiin gettoon vuonna 1941 ja sieltä edelleen Majdanekin keskitysleiriin, jossa Henio murhattiin todennäköisesti 1942. Myös Szmuel Żytomirski murhattiin samalla leirillä.

Israelilainen taiteilija Neta Żytomirska-Avidar, joka on eräs Henion serkuista, toi vuonna 2007 Lubliniin valokuva-albumin, jossa on kuvia Henion elämästä 1930-luvulla. Albumin viimeisessä kuvassa Henio on kuusivuotias, ja se valittiin Henion Facebook-tilin profiilikuvaksi. Tilillä on Henion nimissä kirjoitettuja tekstejä, ja sitä on kritisoitu faktan ja fiktion sekoittamisesta sekä holokaustin trivialisoinnista.

Lähteet
-------

1. 1 2 3  6 Million Faces *6milloinfaces.weebly.com*. Viitattu 7.7.2022. (englanniksi)
2. ↑  Young Holocaust victim has over 1,700 friends on Facebook *Dw.com*. Deutsche Welle. Viitattu 7.7.2022. (englanniksi)
3. 1 2 3  Ein jüdischer Junge auf Facebook *Zeit.de*. ZEIT ONLINE GmbH. Viitattu 7.7.2022. (saksaksi)
4. ↑  Facebook a virtual memorial for World War II *Nbcnews.com*. NBC UNIVERSAL. Viitattu 7.7.2022. (englanniksi)


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Puola

 |

 |

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: de:Henio Zytomirski 

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Henio Zytomirski
**Vanhan kirjallisuuden päivät** on Vammalassa, nykyisessä Sastamalan kaupungissa Pirkanmaalla vuosittain järjestettävä kulttuuritapahtuma. Tapahtuma järjestetään kesä-heinäkuun vaihteessa kaksipäiväisenä. Ensimmäisen kerran se järjestettiin vuonna 1985. Tapahtumalla on vuosittain erityinen kirjallisuuteen liittyvä teema. Tapahtumassa arvioidaan käyvän vuosittain noin 15 000 henkeä. Sisäänkäynti tapahtumaan on ilmainen.

Tapahtuman ohjelma koostuu muun muassa seminaareista, näyttelyistä, kirjamyynnistä ja kirjahuutokaupasta. Paikalla on noin 60 antikvaarista kirjanmyyjää ja yli 40 esittelypistettä. Myös lapsille on omaa ohjelmaa. Merkittävä osa ohjelmasta keskittyy Sylvään koululle. Vanhan kirjallisuuden päivillä luovutetaan vuosittain Suomen tietokirjailijat ry:n Warelius-palkinto ja julkistetaan antikvaaristen kirjakauppiaiden valitsema Vuoden kirjatoukka.

Tapahtuman järjestäjä on vuonna 1986 perustettu Suomen vanhan kirjallisuuden päivät ry. Yhdistyksen hallituksen puheenjohtajina ovat toimineet suurlähettiläs Paul Gustafsson, Suomen Pankin johtaja ja entinen pääministeri Kalevi Sorsa, professori Juhani Lokki ja professori ja entinen pääjohtaja Jukka Sarjala. Sarjalan kuoltua puheenjohtajaksi valittiin kustannusjohtaja Leena Majander-Reenpää. Tapahtuman käytännön järjestelyistä vastaavan ohjelmavaliokunnan puheenjohtajana toimii kirjailija Panu Rajala.

Tapahtuman teemat vuosittain
----------------------------

* 1989 Luontokirjallisuus
* 1990 Lyriikka, dekkarit ja kirjasensuuri
* 1991 Kirjan jäljillä
* 1992 Valamon luostarin kirjat
* 1993 Suomalainen aapinen, Aaro Hellaakoski ja Pertti Virtaranta
* 1994 Konsti kauwan elää
* 1995 Suomi-kuva
* 1996 Kirja kielillä
* 1997 Suomalaisen kirja
* 1998 Satu ja fantasia
* 1999 Venäjä hyvässä ja pahassa
* 2000 Helsinki
* 2001 Tulenkantajat
* 2002 Lappi, Kaarlo Sarkia ja Lasse Heikkilä
* 2003 Huomentuulet − Eino Leino ja Itämeren piiri
* 2004 Isänmaa
* 2005 Kohti modernia
* 2006 Impivaara.fi
* 2007 Nauru
* 2008 Mika Waltari
* 2009 Sota ja rakkaus
* 2010 Lyriikka lentoon
* 2011 Rikos
* 2012 Raha
* 2013 Moraali
* 2014 Kirjan ja kirjallisuuden puolesta (30 v. juhlavuosi)
* 2015 Intohimo
* 2016 Lukkarin penkiltä Tylypahkaan
* 2017 Itsepäinen Suomi
* 2018 Naisen paikka
* 2019 Oikeus ja kohtuus
* 2020 välivuosi (ei järjestetty koronan vuoksi)
* 2021 Vale
* 2022 Ääni

Lähde

Lähteet
-------

1. ↑  Vanhan kirjallisuuden päivillä kirjan historia saa tarinan – ja voit törmätä kirjaan, jota on pidellyt Adolf Hitler *Yle Uutiset*.  2.7.2016. Yle. Viitattu 27.6.2018.
2. ↑  Etusivu • Vanhan kirjallisuuden päivät *vanhankirjallisuudenpaivat.com*.  1.3.2017. Viitattu 17.8.2023.
3. ↑  Edelliset tapahtumat Vanhan kirjallisuuden päivät. Viitattu 27.6.2018.
4. ↑  Vanhan kirjallisuuden päivät 2021 Vanhan kirjallisuuden päivät. Viitattu 4.7.2022.
5. ↑  Vanhan kirjallisuuden päivät julkaisi ohjelmansa Alueviesti. Viitattu 4.7.2022.

Aiheesta muualla
----------------

* Viralliset verkkosivut
Luumuvatsaoireyhtymä
**Luumuvatsaoireyhtymä** (prune belly -oireyhtymä, myös Eagle–Barrettin oireyhtymä) on sikiöaikaisen kehityksen häiriö, johon tyypillisimmin liittyvät poikkeavuudet ovat vatsalihasten kehittymättömyys, virtsarakon poikkeavuus ja laajentuma sekä piilokiveksisyys. Luumuvatsaoireyhtymä on yksi munuaisten dysplasian aiheuttajista.

Luumuvatsaoireyhtymään kuuluu varsinkin vatsalihasten keski- ja alaosissa ilmenevä lihaspuutos. Tämän seurauksena vatsanpeitteet ovat ohuet ja veltot. Vatsa näyttää laajalta ja ryppyiseltä. Munuaisten kudosrakenne on poikkeava, virtsanjohdinten seinämän lihaskudos tavallista vähäisempää ja kollageenitaso koholla. Munuaisaltaan ja virtsanjohdinten liitoskohdat voivat olla ahtautuneet. Virtsanjohtimet kuljettavat virtsaa eteenpäin tavallista heikommin, ja virtsanjohtimet ovat laajentuneet (megaureter) varsinkin lähellä virtsarakkoa. Virtsarakon seinämät ovat usein paksuuntuneet ja arpeutuneet. Virtsarakosta saattaa olla avoin yhteys napaan. Usein luumuvatsaoireyhtymän yhteydessä ilmenee virtsan takaisinvirtaus (vesikoureteraalinen refluksi).

Luumuvatsaoireyhtymä voi vaikeuttaa yskimistä ja toipumista hengitystietulehduksista. Vatsalihasten kehittymättömyys voi lisäksi vaikeuttaa pystysuorassa istumista. Virtsan normaalin kuljetuksen estyminen aiheuttaa potilailla infektioalttiutta ja munuaisten toiminnan heikkenemistä. Virtsarakko on tyypillisesti heikosti tyhjentyvä. Piilokiveksisyys liittyy luumuvatsaoireyhtymään miespuolisilla potilailla. Kivesten kehityksen häiriytymisen johdosta siittiöiden tuotanto voi jäädä toimimattomaksi murrosiästä huolimatta. Myös naispuolisilla potilailla voi olla poikkeavuuksia ulkoisissa sukupuolielimissä. Keuhkojen vajaakehittyneisyys on luumuvatsaoireyhtymässä mahdollinen vähäiseksi jääneen lapsiveden seurauksena. Sydämen, ruoansulatuselimistön tai tuki- ja liikuntaelinten poikkeavuuksia todetaan noin joka neljännessä tapauksessa. Usein luumuvatsaoireyhtymän yhteydessä ilmenee hydronefroosi. Virtsaputki voi olla hypoplastinen.

Luumuvatsaoireyhtymän syytä ei tunneta. Oireyhtymää voidaan epäillä ulkomuodon perusteella. Suomessa syntyy vuosittain noin yksi luumuvatsaoireyhtymästä kärsivä lapsi. Naispuolisia on sairastuneista vain noin 4–10 %. Vaikeimmat tapaukset voivat aiheuttaa vastasyntyneellä dialyysin tarpeen tai kuoleman infektion tai keuhkojen ongelmien seurauksena. Sairastuneiden lasten tila vaatii tarkkailua kroonisen munuaistaudin kehittymisen varalta.

Lähteet
-------

1. 1 2 3 4 5  Prune Belly Syndrome Children's Hospital of Philadelphia, viitattu 17.8.2023
2. ↑  Hannu Jalanko, Kai Rönnholm, Christer Holmberg, Lasten vakavat munuaissairaudet Duodecim 1997, viitattu 17.8.2023
3. 1 2 3 4 5  Prune Belly -syndrooma lapsella Terveyskylä, viitattu 17.8.2023
**Tommi Kari** (s. 22. syyskuuta 1986 Kouvola) on suomalainen jalkapalloilija, joka edustaa kaudella 2022 Kakkosessa pelaavaa Pallo-Poikia. Hänen pelipaikkansa on vasen laitahyökkääjä, mutta hän on pelannut myös oikealla laidalla ja keskellä.

Hän teki läpimurtonsa JJK:n avauskokoonpanoon kaudella 2006 tehden 11 maalia 23 ottelussa. Kaudella 2007 Kari jatkoi vahvoja otteitaan tehden 10 maalia JJK:n paidassa. Hän debytoi Suomen alle 23-vuotiaiden haastajamaajoukkueessa 3. marraskuuta 2007. Kari valittiin Keski-Suomen piirissä kauden 2007 miespelaajaksi.

Aktiivisen jalkapallouran jälkeen Kari on tullut tunnetuksi muun muassa jalkapalloaiheisen podcastin Pallo & Pullo tekijänä.

Tommi Karin isä oli evp-upseeri ja kyberturvallisuuden opettaja Martti J. Kari.

Lähteet
-------

1. ↑  Tommi Kari Palloliiton tulospalvelussa
2. ↑  Tommi Kari Transfermarkt-sivustolla (englanniksi)
3. ↑   (Arkistoitu – Internet Archive)
4. ↑
5. ↑  PALLO & PULLO *Supla*. Viitattu 23.2.2022.
6. ↑  Turha stressata, ellet ole vakooja *Etelä-Suomen Sanomat*. Viitattu 26.4.2022.
**Malmin Ilmailukerho ry** on Helsinki-Malmin lentoasemalla toimiva yli 400 jäsenen yhdistysmuotoinen moottorilentokerho, joka on samalla yksi Suomen suurimmista*lähde?*. Yhdistys on perustettu 1988, ja se kuuluu Suomen Ilmailuliittoon. Kerhon harrastuslento- ja koulutustoiminta on vilkasta ympäri vuoden.

Vuonna 2004 kerholle myönnettiin Kar-Airin kiertopalkinto tuloksellisesta moottorilentotoiminnasta.

Kerhon ilmailukalusto
---------------------

Kerho omistaa kaksi lentokonetta: lasiohjaamolla varustetun nelipaikkaisen Diamond DA40NG -tyyppisen lentokoneen (OH-STL), jossa on Austro Enginen dieselmoottori sekä kaksipaikkaisen Diamond DV20 -tyyppisen ilma-aluksen (OH-IHQ).

Lentosimulaattori
-----------------

Kerhossa on vuonna 2016 rakennettu vapaaehtoistyönä Diamond Star DA40 -lentosimulaattori. Simulaattoriohjelmistona käytetään Prepar 3D:tä. Simulaattori soveltuu VFR- ja IFR-lentämisen harjoitteluun.

Lähteet
-------

1. ↑  KAR-AIRin kiertopalkinto, Suomen Ilmailuliitto. Viitattu 14.1.2017.

Aiheesta muualla
----------------

* Kerhon kotisivut
**Harold Edward Holt** (5. elokuuta 1908 – 17. joulukuuta 1967) oli australialainen poliitikko ja maansa 17. pääministeri vuodesta 1966 katoamiseensa asti.

Holt syntyi Sydneyssä. Hänen vanhempansa erosivat 1918. Holt opiskeli yliopistossa ja valmistui oikeustieteen kandidaatiksi 1930. Holt meni 1940-luvun lopussa naimisiin jo yliopistoaikoinaan tapaamansa Zara Baten kanssa.

Holt aloitti poliittisen uransa 1930-luvulla. Hänet valittiin Australian parlamenttiin 17. elokuuta 1935. Pääministeriksi noustuaan 1966 hänellä oli takanaan jo useita ministeriyksiä. Joulukuussa 1958 Arthur Fadden vetäytyi ja Holt nimitettiin valtion varainhoitajaksi.

Holt nimitettiin pääministeriksi vuonna 1966. Hän tuki avoimesti Yhdysvaltain toimintaa Vietnamin sodassa.

Katoaminen
----------

Holt oli 17. joulukuuta 1967 ystäviensä kanssa rannalla katsomassa englantilaisen Alec Rosen purjehdusta. Hän väitti tuntevansa rannan hyvin, mutta aallokko oli hänen lähtiessään uimaan merta kohti hyvin voimakasta ja hän katosi pian veden alle. Paikalle hälytettiin apua ja iltaan mennessä pelastusoperaatiossa oli mukana 190 henkeä. Etsinnät lopetettiin virallisesti 5. tammikuuta. Holtin ruumista ei koskaan löydetty.

Muistotilaisuuteen osallistui kaksi tuhatta kutsuvierasta. Jotkut epäilivät hänen tehneen itsemurhan.

Lähteet
-------

1. ↑   (Arkistoitu – Internet Archive)
2. 1 2  I. R. Hancock: Holt, Harold Edward (1908–1967) *Australian Dictionary of Biography*. Australian National University. Viitattu 11.10.2018. (englanniksi)

Aiheesta muualla
----------------

* Kuvia tai muita tiedostoja aiheesta **Harold Holt** Wikimedia Commonsissa

AustraliaAustralian pääministerit

* Edmund Barton
* Alfred Deakin
* Chris Watson
* George Reid
* Andrew Fisher
* Joseph Cook
* Billy Hughes
* Stanley Bruce
* James Scullin
* Joseph Lyons
* Earle Page
* Robert Menzies
* Arthur Fadden
* John Curtin
* Frank Forde
* Ben Chifley
* Robert Menzies
* Harold Holt
* John McEwen
* John Gorton
* William McMahon
* Gough Whitlam
* Malcolm Fraser
* Bob Hawke
* Paul Keating
* John Howard
* Kevin Rudd
* Julia Gillard
* Tony Abbott
* Malcolm Turnbull
* Scott Morrison
* Anthony Albanese


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF

 |
|  |
| Kansalliset | 
* Saksa
* Yhdysvallat
* Australia

 |
|  |
| Henkilöt | 
* Australia
* Deutsche Biographie
* Trove

 |
|  |
| Muut | 
* NARA
* SNAC

 |

 |
**Bertta Räsänen** (23. helmikuuta 1921 Riistavesi – 29. syyskuuta 1994 Kuopio) oli suomalainen laitosemäntä ja perinneruokakulttuurin elvyttäjä, joka muun muassa pani alulle 1980-luvulla toteutetun pitäjäruokaprojektin. Hän sai kotiseutuneuvoksen arvonimen vuonna 1989.

Kalastajaperheeseen Riistavedellä syntynyt Räsänen kävi Kuopiossa käsityökoulun, piti sen jälkeen kudontakursseja ja hoiti kouluasuntolaa Suomussalmella. Hän kouluttautui laitoskeittäjäksi Haukiputaan emännöitsijäkoulussa ja sai alan paikan Muhokselta poikakodista. Pisimpään hän toimi kuopiolaisen vanhainkoti Harjulan emäntänä 1961–1984. Sieltä hänen maineensa kiiri niin, että hän sai kestittäväkseen myös Kuopion kaupungin vieraita.

Harjulan-vuosinaan Räsänen innostui perinneruokareseptien keräilystä ja tallentamisesta ja sai työhön avukseen Pohjois-Savon kotitalousalan järjestöjä. Näin syntyi *Savolainen keittokirja* (1979). Ruokaperinteestä kiinnostunut televisiokokki Jaakko Kolmonen intoutui Räsäsen työstä ja ryhtyi johtamaan valtakunnallista pitäjäruokaprojektia, jonka myötä Suomen muidenkin maakuntien ruokaperinteestä laadittiin omat kirjansa. Pitäjien nimikkoruoat ja muuta perinneruokatietoa koottiin myös kirjaan *Kotomaamme ruoka-aitta: Suomen, Karjalan ja Petsamon pitäjäruoat*.

Bertta Räsänen valittiin vuonna 1979 Savonmuan Hilimaksi, vuonna 1984 Piällysmieheksi ja 1986 Kuopion Siskotytöksi. Kalevalan juhlavuoden mitalilla hänet palkittiin 1985.

Teoksia
-------

* *Savolainen keittokirja*. Kuopio: Kustannuskiila, 1978. ISBN 951-657-046-1.
* *Pohjois- ja Etelä-Savon ruokaperinnettä*. Kuopio: Kustannuskiila, 1981. ISBN 951-657-079-8.
* *Hyvvee ja hyvän parasta: savolainen keittokirja*, teksti yhdessä Eila Ollikaisen ja Sinikka Määttälän kanssa. Kuopio: Pohjois-Savon ammattikorkeakoulu ja Pohjois-Savon ammatillinen instituutti, matkailu- ja ravitsemisala, Savonia, 2000. ISBN 952-9533-39-X.

Lähteet
-------

1. 1 2 3 4  Kuolleita: Kotiseutuneuvos Bertta Räsänen. Maakuntien perinneruokakirjojen äiti.  *Helsingin Sanomat*, 2.10.1994, s. 4. Näköislehden aukeama (tilaajille).  Teksti HS-Digilehdessä (tilaajille).
2. ↑  Malmberg, Ilkka: Makunystyrät muutoksen kourissa.  *Helsingin Sanomat*, 14.2.1988, s. 3. Näköislehden aukeama (tilaajille).
3. ↑  1985–86 Koti lähellä ja kaukana *Marttaperinne-sivusto*. Martat.  Arkistoitu 6.12.2018. Viitattu 6.12.2018.

Aiheesta muualla
----------------

* Räsäsestä Savonkielen seuran sivustolla

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI

 |
|  |
| Kansalliset | 
* Suomi (KANTO)

 |

 |
**Sanan- ja uskonnonvapaus ry** on suomalainen vuonna 2021 perustettu ihmisoikeusjärjestö. Järjestön tarkoituksena on edistää ja valvoa sanan- ja uskonnonvapauden toteutumista. Järjestö korostaa vapautta ilmaista ja harjoittaa julkisesti Raamattuun perustuvaa kristillistä uskoa ja vakaumusta.

Perustaminen
------------

Järjestö perustettiin kesäkuussa 2021. Silloisen puheenjohtajan Santeri Marjokorven mukaan yhdistys perustettiin rivikristittyjen pyynnöstä, jotka näkivät sanan- ja uskonnonvapaustilanteen Suomessa heikentyneen. Etenkin Päivi Räsäsen ja Juhana Pohjolan oikeusprosessit olivat herätttäneet halun tukea heitä. Yhdistyksen tehtäväksi määriteltiin erilaisen asiantuntijatuen tarjoamisen tilanteessa, jossa joku kristitty joutuu uskonnollisen vakaumuksensa julkituomisesta rikosoikeudelliseen prosessiin. Jäsenet olivat yksityishenkilöitä hyvin monenlaisella kristillisellä taustalla. Perustetun yhdistyksen hallituksen jäsenissä oli katolilaisia, helluntalaisia sekä luterilaisten herätysliikkeiden jäseniä, niin evankelisia, kuin lestadiolaisia. Yhdistyksen mukaan sanan- ja uskonnonvapaus koski myös sateenkaaripappeja, mutta ei erityisesti katsonut näiden asian ajamisen olevan yhdistyksen tehtävä.

Johto
-----

Hallituksen puheenjohtajana toimi vuonna 2023 Susanna Koivula, ja varapuheenjohtajana Suomen kristillisdemokraattien poliitikko ja pastori Mika Ebeling. Hallituksen jäseniin kuului myös perussuomalaisten entinen puheenjohtaja Timo Soini.

Lähteet
-------

1. 1 2  Esittely Sanan- ja uskonnonvapaus ry.. Viitattu 10.8.2023.
2. ↑  Päivi Räsäsen tueksi perustetun Sanan- ja uskonnonvapaus ry:n puheenjohtaja: "Sananvapaus koskee myös sateenkaaripappeja *Kirkko ja kaupunki*.  24.06.2021. Viitattu 10.8.2023.